Marshall-apu
Marshall-apu, Marshall-suunnitelma tai Euroopan palautumisohjelma oli Yhdysvaltain ensisijainen ohjelma Euroopan jälleenrakentamiseksi toisen maailmansodan jälkeen. Ohjelma oli Yhdysvaltain ulkoministerin kenraali George C. Marshallin idea. Suomi kieltäytyi sille tarjotusta Marshall-avusta. Tšekkoslovakia, Puola ja Unkari olisivat halunneet ottaa Marshall-avun vastaan, mutta Neuvostoliiton painostuksesta kieltäytyivät. Espanjalle Marshall-apua ei tarjottu Francon hallinnon vuoksi.
Mashup (tietotekniikka)
Mashup tarkoittaa tiedostoa tai sovellusta, joka yhdistelee useita erilaisia digitaalisia tiedostomuotoja tai lähteitä, kuten karttoja, musiikkia, valokuvia, videoita ja animaatioita. Käsite on alun perin lähtöisin musiikista, jossa sillä on tarkoitettu eri kappaleiden samplattuja yhdistelmiä. Mashupin ideana on luoda uutta tietoa yhdistelemällä ja rinnastamalla olemassaolevia tietoja toisiinsa.